cyanic-selkie/wikianc huggingface dataset:
రాడ్‌క్లిఫ్ అవార్డ్
రాజకీయ ప్రాతినిధ్యం
చివరగా, ఎలాంటి ప్రాతినిధ్యమూ లేని వర్గాలు కొన్నున్నాయి. కలకత్తాను ఎవరికి ఉంచాలన్నది బెంగాల్‌ సరిహద్దు కమిషన్‌ ప్రతినిధులకు ప్రధాన సమస్యగా మారింది. పైగా చిట్టగాంగ్ పర్వతాల్లోని బౌద్ధ తెగలకు అధికారిక ప్రాతినిధ్యమేదీ లేదు. దాంతో విభజన జరిగిన రెండు రోజుల తర్వాత దాకా వారికి తమ పరిస్థితిని గురించి సన్నద్ధం కావడానికి కావాల్సిన సమాచారం కూడా అందనే లేదు.
పరిస్థితి అత్యంత తీవ్రతతో కూడినది, తక్షణం పరిష్కరించాల్సినదిగానూ గుర్తించిన రాడ్‌క్లిఫ్‌ అన్ని క్లిష్టమైన సమస్యలనూ స్వయంగా తనంత తానే చేతిలోకి తీసుకోవడం మొదలు పెట్టాడు. తొలుత ఇది చాలా అసాధ్యంగా తోచింది. కానీ రాడ్‌క్లిఫ్‌కు బహుశా తనపై తనకు ఎలాంటి అనుమానమూ లేనట్టు కన్పిస్తుంది. పరిస్థితులను మార్చాల్సిందిగా కోరుతూ అతను ఒక్కసారి కూడా ఎలాంటి అధికారిక ఫిర్యాదు గానీ, ప్రతిపాదన కానీ చేయలేదు.
స్థానిక పరిజ్ఞానం
రాడ్‌క్లిఫ్‌ తన నియామకానికి ముందు భారత్‌ను ఒక్కసారి కూడా సందర్శించలేదు. కానీ ఈ పరిమితే ఇటు బ్రిటిష్‌ వారికి, అటు భారత్‌లోని ఇరు వర్గాల రాజకీయ నాయకులకూ ఒక పెద్ద సానుకూలతగా కన్పించడం విశేషం. బ్రిటిష్‌ వారి ప్రస్థానానికి తప్పించి భారత్‌లోని ఏ వర్గానికీ అతను పక్షపాత పూరితంగా వ్యవహరించబోరన్న నమ్మకం అందరికీ కుదిరింది. అతను వ్యక్తిగత కార్యదర్శి క్రిస్టోఫర్‌ బీమంట్‌కు మాత్రమే పంజాబ్‌ జీవన విధానం, అక్కడి యంత్రాంగాన్ని గురించిన అవగాహన ఉంది. తన వ్యవహారాల్లో పూర్తి పారదర్శకత ఉందని నిరూపించుకోవడానికి గాను కనీసం వైస్రాయ్‌ మైంట్‌బాటెన్‌ను కూడా కలవకుండా రాడ్‌క్లిఫ్‌ పూర్తి దూరం పాటించారు.
అయితే, సంక్లిష్టతను, సమస్యను పూర్తిగా నివారించే తరహాలో సరిహద్దులను నిర్ణయించేందుకు ఆ ప్రాంతంపై ఎంతటి పరిజ్ఞానమున్నా సరిపోయేలా కన్పించలేదు. ఎందుకంటే అప్పటికే, వర్గపరమైన అల్లర్లు పంజాబ్‌, బెంగాల్‌ ప్రావిన్సుల్లో చెలరేగాయి. తద్వారా బ్రిటిష్‌వారు భారత్‌ నుంచి తక్షణం, అది కూడా గౌరవనీయమైన రీతిలో నిష్క్రమించే పరిస్థితులను మరింతగా సన్నగిల్లజేశాయి. అయినా నిజానికి దక్షిణాసియాలో ఇలాంటి కల్లోల పరిస్థితులకు బీజాలు అంతకు ముందే పడ్డాయి. ఇక్కడ రెండు శతాబ్దాల పాటు సాగిన బ్రిటిష్‌ వారి పరోక్ష, ప్రత్యక్ష పాలనే అందుకు కారణంగా నిలిచింది. దేశ విభజన తాలూకు విషాదాలను ఏ శక్తీ నివారించలేకపోయిందని ఈ విషయంపై వచ్చిన అన్ని పుస్తకాలూ వివరించాయి''.
తొందరపాటు, నిర్లిప్తత
కమిషన్‌ మరింత జాగ్రత్తగా వ్యవహరించి ఉంటే విభజనలో చాలా సమస్యలను నివారించేందుకు వీలుండేది. ఉదాహరణకు ఒకే గ్రామంలోని కొన్ని భాగాలను భారత్‌లో, మరిన్ని భాగాలను పాకిస్తాన్‌లో కలుపుతూ విభజన సాగింది. కానీ, రాడ్‌క్లిఫ్‌కు కేవలం నెల రోజుల వ్యవధి మాత్రమే అందుబాటులో ఉండటంతో ఇలా గ్రామాలను విభజించకుండా జాగ్రత్తలు తీసుకునే సావకాశం కూడా అతనుకు చిక్కలేదు. అతను నిర్ధారించిన సరిహద్దు కాస్తా సిక్కులు భారీ సంఖ్యలో ఉన్న ప్రాంతాల మధ్య నుంచి వెళ్లడానికి బదులుగా నేరుగా వాటి మీదుగా వెళ్లింది. పైగా, ఈ విభజన రేఖ ఒకే ఇంట్లో కొన్ని గదుల్ని భారత్‌కు, మరికొన్ని గదుల్ని పాకిస్తాన్‌కు కూడా కేటాయిస్తూ సాగిన ఉదంతాలు కోకొల్లలుగా ఉన్నాయి!
పైగా సరిహద్దుల అమలు కూడా వాటిని నిర్ధారించినంత త్వరితంగానూ జరిగింది. 1947 ఆగస్టు 16న సాయంత్రం 5 గంటలకు భారత్‌, పాకిస్తాన్‌ ప్రతినిధులకు నిర్ణయ కాపీలను అధ్యయనం చేసేందుకు కేవలం 2 గంటల సమయం ఇచ్చారు. అనంతరం 17న రాడ్‌క్లిఫ్‌ అవార్డును ప్రచురించారు.
గోపనీయత
వివాదాలు, ఆలస్యాలను నివారించేందుకు విభజనను రహస్యంగా జరిపారు. అంతిమ అవార్డులు ఆగస్టు 9, ఆగస్టు 12 తేదీల కల్లా సిద్ధమయ్యాయి. కానీ విభజన జరిగిన రెండు రోజుల తర్వాత గానీ వాటిని ప్రచురించలేదు. రీడ్‌ చెప్పిన ప్రకారం పంజాబ్‌ అవార్డు వివరాలను నెహ్రూకు, పటేల్‌కు ముందుగానే గోప్యంగా ఆగస్టు 9, లేదా 10న వెల్లడించారని చెప్పేందుకు గట్టి రుజువులు కూడా కొన్ని ఉన్నాయి. అది మౌంట్‌బటెన్‌ ద్వారానో, లేదా రాడ్‌క్లిఫ్‌ భారత సహాయ కార్యదర్శి ద్వారానో జరిగిందంటారు. ఎలా జరిగిందన్నది పక్కన పెడితే, సట్లెజ్‌ కాలువను పాకిస్తాన్‌కు బదులుగా భారత భూభాగానికి మార్చేందుకు అందులో మౌనంగా కొన్ని మార్పులు జరిగాయి. ఈ ప్రాంతంలో రెండు ముస్లిం ప్రాబల్య తహసీల్‌లున్నాయి. వాటిలో కలిపి దాదాపుగా 5 లక్షల జనాభా ఉంటుంది. ఈ మార్పుకు రెండు ప్రధాన కారణాలు కన్పిస్తాయి: (1) ఆ ప్రాంతంలో ఒక సైనిక ఆయుధ డిపో కూడా ఉంది. (2) అందులో ప్రధానంగా బికనేర్‌ సంస్థానానికి సాగునీరు అందించే కాలువ అదే ప్రాంతంలో ఉంది. బికనేర్‌ భారత్‌లో కలవడం అప్పటికే ఖాయమైంది.
అలాగే, చిట్టగాంగ్‌ కొండ ప్రాంతాలను పాకిస్తాన్‌కు అప్పగించేందుకు రాడ్‌క్లిఫ్‌ ఎలా అంగీకరించారన్నది కూడా ఇప్పటికీ రహస్యమే. పటేల్‌, నెహ్రులకు ఇది షాక్‌గా పరిణమించింది. ఎందుకంటే ఆ ప్రాంతాల్లో 98 శాతం మంది ముస్లిమేతరులే! కాబట్టి వాటిని తప్పకుండా భారత్‌లోనే కలుపుతారని వారు భావించారు. అలాగే, బెంగాల్‌లోని ముస్లిం ప్రాబల్య ముర్షీదాబాద్‌, మాల్డా జిల్లాలను బెంగాల్‌లోనే ఉంచే విషయాన్ని కూడా చివరిదాకా చాలా గోప్యంగా ఉంచారు. దాంతో అక్కడి ప్రాంతాల వారు ఆగస్టు 17న నివేదిక వెలుగు చూసేదాకా తమ ప్రాంతాల్లో నిత్యం పాకిస్తాన్‌ పతాకాలను ఎగరవేసే ఉంచారు!
ఈ నిర్ణయాలు ఎలా జరిగాయన్న దాని వెనక నిజానిజాలు ఇక ఎప్పటికీ బహూశా తెలియకపోవచ్చు. ఎందుకంటే తన నిర్ణయాలకు సంబంధించిన అన్ని రికార్డులనూ రాడ్‌క్లిఫ్‌ నాశనం చేసేశారు. ఇక మౌంట్‌బాటెన్‌ కూడా ఈ విషయాలు తనకేమీ తెలియదని చెప్పారు. పైగా విభజనకు సంబంధించి ఏ విషయంలోనూ తను ప్రత్యేకాసక్తితో ఎప్పుడూ జోక్యం చేసుకోలేదన్నారు.
అమలు
విభజన అనంతరం సరిహద్దు రేఖల నిర్ణయాన్ని అమలు చేసుకోవాల్సిన బాధ్యత భారత, పాకిస్తాన్‌ ప్రభుత్వాలపై పడింది. ఆగస్టులో లాహోర్‌ సందర్శన తర్వాత, అక్కడి పరసరాల్లో శాంతిభద్రతల పరిరక్షణకు వైస్రాయి మౌంట్‌బాటెన్‌ హడావుడిగా పంజాబ్‌ సరిహద్దు పరిరక్షణ దళాన్ని ఏర్పాటు చేశారు. కానీ వేలాది మరణాలను నిరోధించేందుకు ఆ 50 వేల దళాలు ఏ మూలకూ చాలలేదు. ఎందుకంటే వారిలో 77 శాతం మంది గ్రామీణ ప్రాంతాల వారే. ఆ ప్రాంతపు పరిమాణంతో పోలిస్తే ఈ దళాలు చాలా తక్కువ స్థాయివి. చదరపు మైలు ప్రాంతానికి కనీసం ఒక సిపాయి లెక్కన కూడా లేవు. వేలు, లక్షలాదిగా భావి పాకిస్తాన్‌లో తల దాచుకునేందుకు పరుగులు తీస్తున్న శరణార్థులను కాపాడటం దేవుడెరుగు, అసలు స్థానిక నగరాల రక్షణ బాధ్యతలను సమర్థంగా నిర్వహించడం కూడా వాటికి తలకు మించిన భారమే అయింది.
భారత్‌, పాకిస్తాన్‌ రెండూ గ్రామీణ ప్రాంతాల తిరుగుబాటుదారులకు మద్దతివ్వడం ద్వారా రాడ్‌క్లిఫ్‌ విభజన రేఖను వీలైనంతగా ఉల్లంఘించేందుకు ఏ మాత్రమూ సుముఖత చూపలేదు. అలాచేస్తే అంతర్జాతీయ వేదికపై తమకే అవమానమని, దాంతోపాటు బ్రిటిష్‌ ప్రభుత్వం, లేదా ఐరాస కల్పించుకోవాల్సిన పరిస్థితులను చేజేతులారా కొని తెచ్చుకోవడమే అవుతుందని అవి భావించాయి. (కానీ మాజీ సంస్థానమైన కాశ్మీర్‌ విషయంలో సంఘర్షణకు దిగకుండా ఆ రెండు దేశాలనూ ఈ భయాలు నివారించలేకపోయాయి. ఎందుకంటే కాశ్మీర్‌ రాడ్‌క్లిఫ్‌ ఒప్పందంలో భాగం కాదు). అంతిమంగా ఈ సరిహద్దు వివాదాలే భారత్‌, పాకిస్తాన్‌ మధ్య 1947, 1965, 1971ల్లో యుద్ధాలకు కూడా దారితీశాయి. పైగా తాజాగా 1998 మేలో కూడా ఇరు దేశాలూ అణ్వాయుధ పరీక్షలు జరిపేందుకు, 1999లో కార్గిల్‌ యుద్ధానికి కూడా అవే కారణమయ్యాయి.
చిట్టగాంగ్‌ పర్వత ప్రాంతాలు
చిట్టగాంగ్‌ పర్వత ప్రాంతాలు ముస్లిం ప్రాబల్యం అసలే లేనివి. అక్కడ 97 శాతం ముస్లిమేతరులే (వారిలో అత్యధికులు బౌద్ధులు). కానీ దాన్ని పాకిస్తాన్‌కు కేటాయించారు. చిట్టగాంగ్‌ పర్వత ప్రాంత ప్రజా సంఘం (సీహెచ్‌టీపీఏ) బెంగాల్‌ సరిహద్దు కమిషన్‌కు ఈ విషయమై విజ్ఞాపన సమర్పించింది. చిట్టగాంగ్‌ పర్వత ప్రాంతాలను ప్రధానంగా ముస్లిమేతరులే ఆవాసంగా చేసుకున్నారని అందులో వివరించింది. కాబట్టి తమను భారత్‌లోనే ఉండనివ్వాలని వేడుకుంది. కానీ వారికి అధికారిక ప్రాతినిధ్యమేదీ లేని కారణంగా ఈ విషయంపై అధికారికంగా చర్చేమీ జరగలేదు. పైగా ఈ ప్రాంతాన్ని కచ్చితంగా భారత్‌లోనే కలుపుతారని అప్పటికే చాలామంది విశ్వసించారు.
1947 ఆగస్టు 15న తాము సరిహద్దులకు ఏ వైపుకు చెందామన్నది అక్కడి గిరిజనుల్లో చాలామందికి తెలియదు. ఆగస్టు 17న రాడ్‌క్లిఫ్‌ సరిహద్దు అవార్డు ప్రచురణల్లో చిట్టగాంగ్‌ పర్వత ప్రాంతాలు పాకిస్తాన్‌కు చెందుతాయని పేర్కొన్నారు. అందుకు వారు చెప్పిన కారణం ఏమిటంటే, ఆ ప్రాంతాలు భారత్‌కు దుర్గమంగా ఉంటాయి, పెద్ద రేవు పట్టణమైన చిట్టాగాంగ్‌ (ఇప్పుడు బంగ్లాదేశ్‌లో ఉంది)కు కాస్త ఉపశమనాన్ని అందుబాటులో ఉంచాలి. పైగా చిట్టాగాంగ్‌ చేరుకునేందుకు అది మాత్రమే ఏకైక మార్గమని వివరించారు.
ఈ అవార్డుకు అంగీకరించొద్దని రెండు రోజుల అనంతరం సీహెచ్‌టీపీఏ నిర్ణయించింది. తమ ప్రాంతాల్లో భారత పతాకాలను ఎగరవేశారు. ఈ సమస్యలను పాకిస్తాన్‌ సైన్యం తమదైన శైలిలో పరిష్కరించింది. అయినా ఈ సమస్య ఇప్పటికీ పూర్తిగా పరిష్కారం కాలేదు.
గురుదాస్‌పూర్‌ జిల్లా
ఈ నిర్ణయాన్ని లార్డ్‌ మౌంట్‌బాటెన్‌ చెప్పిన మేరకే తీసుకున్నారని అప్పట్లో అంతా అనుకున్నారు. తద్వారా అప్పటి కాశ్మీర్‌ పాలకుడు భారత్‌లో కలవాలని నిర్ణయం తీసుకున్నాడని చెప్పుకున్నారు. ఎందుకంటే ఈ నిర్ణయం వల్ల కాశ్మీర్‌ ప్రాంతం భారత్‌కే మరింతగా వీలుగా మారుతుంది. ఏదేమైనా పఠాన్‌కోట్‌ తహసీల్‌ మాత్రం భారత్‌కే రావడం ఖాయమైంది. కానీ దానికి సమీప తూర్పు పంజాబ్‌లోని హోషియార్‌పూర్‌, కాంగ్రా జిల్లాలతో నేరుగా రైలు, రోడ్డు సంబంధాలున్నాయి. ఇక్కడే మరో విషయం. బతాలా, గురుదాస్‌పూర్‌ జిల్లాలు సిక్కుల పవిత్ర నగరమైన అమృత్‌సర్‌కు కాస్త పరిరక్షణగా పని చేస్తాయి. లేదంటే ఆ నగరమంతా చుట్టూ పాకిస్తాన్‌ భూభాగంతోనే కూడుకుని ఉంటుంది. ఇక సరిహద్దు కమిషన్‌ ముందు మౌంట్‌బాటెన్‌, ఇతరులు చివరి విషయంగా చెప్పినది ఏమిటంటే, రావి నదికి తూర్పున ఉన్న ప్రాంతం మొత్తాన్నీ ఒక బ్లాకుగా పరిగణించారు. అందులో అమృత్‌సర్‌, గురుదాస్‌పూర్‌లోని అత్యధిక ప్రాంతం (షాకర్‌గఢ్‌ మినహా) ఉన్నాయి. అప్పుడు ఈ ప్రాంతంలో కొద్దిగా ముస్లిమేతరుల మెజారిటీయే ఉంటుంది. పైగా, ఇలా చేయడం ద్వారా సిక్కుల జనాభాతో అత్యధికం (58 శాతం) తూర్పు పంజాబ్‌లోకే వస్తుంది. ఇందుకు వ్యతిరేకంగా చేస్తే ఈ జనాభా అంతా పాకిస్తాన్‌లోకే వెళ్లిపోతుంది. ఫలితంగా అక్కడి నుంచి భారత్‌కు వచ్చే సిక్కు శరణార్థుల సంఖ్య ఆ మేరకు బాగా పెరిగిపోతుంది. నిజానికి దీన్ని సిక్కులను తృప్తి పరిచేందుకు జరిగిన ప్రయత్నంగా చెప్పవచ్చు. ఎందుకంటే అప్పటికే పశ్చిమ పంజాబ్లోని అత్యధిక సాగు భూమిని వారు కోల్పోయి ఉన్నారు. ఇందుకు బదులుగా ఫిరోజ్‌పూర్‌, జిరా తహసీల్‌లను పాకిస్తాన్‌కు ఇచ్చేందుకు రాడ్‌క్లిఫ్‌ ప్రయత్నించారు. కానీ బికనేర్‌ మహారాజు దీన్ని వ్యతిరేకించారు. ఎందుకంటే సట్లెజ్‌, బియాస్‌ నదుల సంగమం వద్ద కాలువ మొదలయ్యే హరికే హెడ్‌వర్క్‌ ఆ ఎడారి రాష్ట్రానికి ఏకైక సాగునీటి వనరు. అది ఫిరోజ్‌పూర్‌లోనే ఉంది. మాట వినకపోతే తన రాష్ట్రాన్ని పాకిస్తాన్‌తో కలుపుతానని అతను మౌంట్‌బాటెన్‌ను బెదిరించిన తర్వాత మాత్రమే అవార్డును చివరి నిమిషంలో మార్చి, ఫిరోజ్‌పూర్‌ జిల్లాను భారత్‌కు కేటాయించారు.
మాల్డా జిల్లా
రాడ్‌క్లిఫ్‌ తీసుకున్న మరో వివాదాస్పద నిర్ణయం బెంగాల్‌ నుంచి మాల్డా జిల్లా విభజన. ఈ జిల్లాలో మొత్తంగా చూస్తే ముస్లిం మెజారిటీ స్వల్పంగా ఉంది. కానీ దీనిలోనే అత్యధిక ప్రాంతాన్ని మాల్డా నగరంతో పాటుగా భారత్‌లో కలిపేశారు. కానీ 1947 ఆగస్టు 15 తర్వాత కూడా 3 నుంచి 4 రోజుల పాటు ఈ జిల్లా తూర్పు పాకిస్తాన్‌ పాలన యంత్రంగం చేతిలోనే ఉంది. అవార్డును ప్రచురించిన తర్వాత మాత్రమే మాల్డాలో పాకిస్తాన్‌ పతాకాన్ని దించి భారత పతాకాన్ని ఎగరవేశారు.
ఖుల్నా, ముర్షీదాబాద్‌ జిల్లాలు
52 శాతం మంది హిందువులే ఉన్న ఖుల్నా జిల్లా మొత్తాన్నీ దానికంటే పిరమాణంలో చాలా చిన్నదైన ముర్షీదాబాద్‌ జిల్లాకు బదులుగా తూర్పు పాకిస్తాన్‌కు ఇచ్చేవారు. కానీ ముర్షీదాబాద్‌ జిల్లాలో 70 శాతం దాకా ముస్లింలే ఉన్నారు. అయినా అది భారత్‌కు వచ్చేసింది.
కరీంగంజ్‌
అస్సాంలోని సిల్హత్‌ జిల్లా ప్రజాభిప్రాయ సేకరణకు అనుగుణంగా పాకిస్తాన్‌తో కలిసింది. కానీ కరీంగంజ్‌ సబ్‌ డివిజన్‌ను మాత్రం ముస్లిం ప్రాబల్య ప్రాంతమే అయినా సిల్హత్‌ నుంచి దాన్ని వేరు చేసి భారత్‌కు అప్పగించారు. 2001 భారత జనాభా లెక్కల ప్రకారం కూడా కరీంగంజ్‌లో 52.3 శాతం ముస్లింలే ఉన్నారు.
శ్రీరాములపేట (పుల్లంపేట)
శ్రీరాములపేట కడప జిల్లా పుల్లంపేట మండలానికి చెందిన గ్రామం.
గ్రామంలోని దేవాలయాలు
2014,మే-21 బుధవారం నాడు, శ్రీరాములపేట గ్రామంలో నెలకొన్న శ్రీ గంగమ్మ తల్లి అమ్మవారికి పొంగళ్ళు కార్యక్రమాన్ని భక్తులు ఘనంగా నిర్వహించారు. అంతకు ముందు ఉదయమే, విగ్రహాన్ని అలంకరించి, కుంకుమార్చన, ప్రత్యేకపూజలు నిర్వహించారు. అనంతరం గ్రామంలో మహిళలు తమ ఇళ్ళలో తయారుచేసిన చల్లను అమ్మవారికి సమర్పించారు. ఈ కార్యక్రమానికి భక్తులు అధిక సంఖ్యలో తరలివచ్చి, తీర్ధప్రసాదాలు స్వీకరించారు.
కొత్తపల్లి మండలం (కరీంనగర్)
కొత్తపల్లి మండలం, తెలంగాణ రాష్ట్రం, కరీంనగర్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలం ఏర్పడింది. ఇందులో 12 గ్రామాలున్నాయి. ప్రస్తుతం ఈ మండలం కరీంనగర్ రెవెన్యూ డివిజను లో భాగం. ఈ మండల కేంద్రం కొత్తపల్లి, ఇదే జిల్లాలోని కరీంనగర్ మండలం,  కరీంనగర్ రెవెన్యూ డివిజనులో ఉండేది.
2016 లో ఏర్పడిన మండలం
లోగడ కొత్తపల్లి గ్రామం, కరీంనగర్ జిల్లా, కరీంనగర్ రెవెన్యూ డివిజను పరిధిలో, కరీంనగర్ మండలానికి చెందిన పట్టణ పరిధిలోని ప్రాంతం. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కొత్తపల్లి (హవేలి) గ్రామాన్ని (1+11) పదకొండు గ్రామాలుతో నూతన మండల కేంధ్రంగా కరీంనగర్  - జిల్లా, కరీంనగర్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీచేసింది.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 98 చ.కి.మీ. కాగా, జనాభా 51,210. జనాభాలో పురుషులు 25,505 కాగా, స్త్రీల సంఖ్య 25,705. మండలంలో 12,837 గృహాలున్నాయి.
మండలం లోని పట్టణాలు
బయటి లింకులు
వర్గం:2016 లో ఏర్పాటైన తెలంగాణ మండలాలు
భువనగిరి రైల్వే స్టేషను
భువనగిరి రైల్వే స్టేషను, నల్గొండ జిల్లాలో, సికింద్రాబాద్ - కాజీపేట రైలు మార్గము ఉన్న భువనగిరిలో ఒక రైల్వే స్టేషను ఉంది.
సేవలు
మెమో సేవలు ఫలక్‌నామా రైల్వే స్టేషనుకు భువనగిరి రైల్వే స్టేషను నుండి మొదలవుతాయి.
మూలాలు
వర్గం:తెలంగాణ రైల్వే స్టేషన్లు వర్గం:భారతదేశపు రైల్వే స్టేషన్లు వర్గం:యాదాద్రి - భువనగిరి జిల్లా రైల్వే స్టేషన్లు
నర్రావారిపాలెం (కర్లపాలెం)
నర్రావారిపాలెం , బాపట్ల జిల్లా, కర్లపాలెం మండలం లోనివ రెవెన్యూయేతర గ్రామం.
వర్గం:కర్లపాలెం మండలం లోని రెవిన్యూయేతర గ్రామాలు
అంతర్జాతీయ గ్రహశకల దినోత్సవం
అంతర్జాతీయ గ్రహశకల దినోత్సవం (ఆస్టరాయిడ్ దినోత్సవం) ప్రతి సంవత్సరం జూన్ 30న నిర్వహించబడుతుంది. 1908, జూన్ 30న రష్యా సమాఖ్య, సైబీరియాపై తుంగస్కా గ్రహశకలం ప్రభావంకు గుర్తుగా, గ్రహాల గురించి ప్రజలకు అవగాహన కల్పించడానికి ఐక్యరాజ్యసమితి ఆధ్వర్యంతో ఈ దినోత్సవం జరుపుకుంటారు. ఇటీవలికాలంలో భూమిపై అత్యంత హానికరమైన గ్రహశకలానికి సంబంధించినత సంఘటన ఇది.
చరిత్ర
1908, జూన్ 30న రష్యాలోని సైబీరియా స్టోనీ తుంగుస్కా న‌ది సమీపంలోని భూమిని అతిపెద్ద గ్ర‌హ‌శ‌కలం ఢీకొట్టడంతో దాదాపు 2,072 చ‌.కి.మీ. విస్తీర్ణంలో అటవీ ప్రాంతం నాశ‌నమైంది. దానికి గుర్తుగా జూన్ 30న అంతర్జాతీయ గ్రహశకల దినోత్సవంగా జరుపుతున్నారు. ఐక్యరాజ్యసమితి తన తీర్మానంలో ప్రతి సంవత్సరం జూన్ 30 న ప్రపంచవ్యాప్తంగా ఈ దినోత్సవాన్ని జరుపుకోవాలని ప్రకటించింది.
గ్రహశకలం దినాన్ని స్టీఫెన్ హాకింగ్, చిత్రనిర్మాత గ్రిగోరిజ్ రిక్టర్స్, బి 612 ఫౌండేషన్ ప్రెసిడెంట్ డానికా రెమి, అపోలో 9 వ్యోమగామి రస్టీ ష్వీకార్ట్, క్వీన్ గిటారిస్ట్ ఖగోళ భౌతిక శాస్త్రవేత్త బ్రియాన్ మే కలిసి స్థాపించారు. రిచర్డ్ డాకిన్స్, బిల్ నై, పీటర్ గాబ్రియేల్, జిమ్ లోవెల్, అపోలో 11 వ్యోమగామి మైఖేల్ కాలిన్స్, అలెక్సీ లియోనోవ్, బిల్ అండర్స్, కిప్ థోర్న్, లార్డ్ మార్టిన్ రీస్, క్రిస్ హాడ్ఫీల్డ్, రస్టీ ష్వీకార్ట్, బ్రియాన్ కాక్స్ సహా 200 మంది వ్యోమగాములు, శాస్త్రవేత్తలు, సాంకేతిక నిపుణులు, కళాకారులు గ్రహశకల దినోత్సవ ప్రకటనకు సంతకాలు చేశారు. 2014, డిసెంబరు 3న ఈ అంతర్జాతీయ గ్రహశకల దినోత్సవం అధికారికంగా ప్రారంభించబడింది.
2014, ఫిబ్రవరిలో రాక్ బ్యాండ్ క్వీన్ కోసం ఖగోళ భౌతిక శాస్త్రవేత్త, గిటారిస్ట్ బ్రియాన్ మే 51 డిగ్రీ నార్త్ చిత్రానికి దర్శకుడు గ్రిగోరిజ్ రిక్టర్స్ తో కలిసి పనిచేయడం ప్రారంభించాడు. లండన్ పై కల్పిత ఉల్క ప్రభావ సంఘటన ఫలితంగా ఏర్పడిన మానవ పరిస్థితుల నేపథ్యంతో రూపొందించిన ఈ చిత్రానికి బ్రియాన్ మే సంగీతం సమకూర్చాడు. ఈ చిత్రాన్ని 2014 స్టార్‌మస్ ఫెస్టివల్‌లో ప్రదర్శించిన తరువాత రెమి, ష్వీకార్ట్, రిక్టర్స్, మే కలిసి 2014, అక్టోబరులో ఈ దినోత్సవాన్ని స్థాపించి.. లార్డ్ మార్టిన్ రీస్, రస్టీ ష్వీకార్ట్, ఎడ్, థామస్ జోన్స్, రియాన్ వాట్, బిల్ నై విలేకరుల సమావేశంలో అధికారికంగా ప్రకటించారు. ఈ కార్యక్రమం లండన్ లోని సైన్స్ మ్యూజియం, కాలిఫోర్నియా అకాడమీ ఆఫ్ సైన్సెస్, న్యూయార్క్, సావో పాలో నుండి ప్రత్యక్షప్రసారం చేయబడింది. 2017 గ్రహశకలం దినోత్సవం రోజున, మైనర్ గ్రహం 248750 (ఆవిష్కర్త M. డాసన్) ను అంతర్జాతీయ ఖగోళ యూనియన్ అధికారికంగా గ్రహశకలం అని పిలిచింది.
ఇతర లంకెలు
వర్గం:అంతర్జాతీయ దినములు
టెర్రాఫార్మింగ్
కుడి|thumb|181x181px| టెర్రాఫార్మింగ్ నాలుగు దశలలో [[అంగారకుడు -కళాకారుడి ఊహ ]] ఏదైనా గ్రహం లేదా సహజ ఉపగ్రహం లేదా వేరే ఏదైనా ఖగోళ వస్తువు వాతావరణాన్ని, ఉష్ణోగ్రతలను, ఉపరితల పరిస్థితులను, పర్యావరణాన్నీ భూమిని పోలినట్లు ఉండేలా మార్చి, ఆ ఖగోళ వస్తువును భూమిపై ఉండే జీవులకు నివాస యోగ్యంగా ఉండేలా మార్చడాన్ని టెర్రాఫార్మింగ్ అంటారు. తెలుగులో దీన్ని భూమి తయారీ అనవచ్చు.
టెర్రాఫార్మింగ్ భావన వైజ్ఞానిక కల్పన, వాస్తవ శాస్త్రం రెండింటి నుండీ అభివృద్ధి చెందింది. ఈ పదాన్ని జాక్ విలియమ్సన్ 1942 లో ఆస్టౌండింగ్ సైన్స్ ఫిక్షన్, లో ప్రచురించిన సైన్స్-ఫిక్షన్ చిన్న కథ (" కొలిజన్ ఆర్బిట్ ") లో రూపొందించారు. కాని ఈ భావన అంతకు ముందే ఉండి ఉండవచ్చు.
ఒక గ్రహపు పర్యావరణాన్ని ఉద్దేశపూర్వకంగా మార్చగలిగినప్పటికీ, అక్కడ ఏ అడ్డంకులూ ఉండని భూమి లాంటి వాతావరణాన్ని సృష్టించగల సాధ్యాసాధ్యాలు ఇంకా ధృవీకరణ కాలేదు. సాధారణంగా టెర్రాఫార్మింగ్ చేసేందుకు అనువైన గ్రహంగా అంగారకుడిని పరిగణిస్తూంటారు. గ్రహాన్ని వేడెక్కించి, దాని వాతావరణాన్ని మార్చడం గురించి చాలా అధ్యయనాలు జరిగాయి. నాసా ఈ అంశంపై గోష్ఠులు కూడా నిర్వహించింది. అంగారక వాతావరణాన్ని మార్చగల సాంకేతిక సమర్థత మానవాళికి ఉండవచ్చు, కాని అందుకు అవసరమైన ఆర్థిక వనరులు ఏ ప్రభుత్వానికైనా లేదా ఏ సమాజానికైనా తలకు మించినవి. టెర్రాఫార్మింగ్‌కు అవసరమైన సుదీర్ఘమైన కాలపరిమితులు, ఆచరణీయత చర్చనీయాంశమైనవి. నైతికత, లాజిస్టిక్స్, ఆర్థికాంశాలు, రాజకీయాలు, వాతావరణాన్ని మార్చే పద్దతి వంటివి ఇంకా జవాబు లేని ఇతర ప్రశ్నలు.1
వివిధ కోణాలు, నిర్వచనాలు
1985 లో, మార్టిన్ జె. ఫాగ్ టెర్రాఫార్మింగ్ పై అనేక వ్యాసాలను ప్రచురించడం ప్రారంభించాడు. 1992 లో జర్నల్ ఆఫ్ ది బ్రిటిష్ ఇంటర్‌ప్లానెటరీ సొసైటీ వారు టెర్రాఫార్మింగ్ పై రూపొందించిన పూర్తి సంచికకు సంపాదకుడిగా కూడా పనిచేశాడు. తన పుస్తకం టెర్రాఫార్మింగ్: ఇంజనీరింగ్ ప్లానెటరీ ఎన్విరాన్మెంట్స్ (1995) లో ఫాగ్, టెర్రాఫార్మింగ్‌కు సంబంధించిన వివిధ అంశాలకు ఈ క్రింది నిర్వచనాలను ప్రతిపాదించాడు:
వివిధ స్థాయిల లోని మానవ అనుకూలతలను బట్టి ఫాగ్ వాటికి నిర్వచనాలను రూపొందించాడు:
అంగారకుడు యవ్వనంలో ఉన్న సమయంలో రెండో రకానికి చెందిన గ్రహం అనీ, కానీ ప్రస్తుతం ఈ మూడు వర్గాలలోనూ లేదనీ ఫాగ్ అన్నాడు. దాన్ని టెర్రాఫార్మింగ్ చెయ్యడం చాలా కష్టం..
నివాసయోగ్యతకు ఆవశ్యకాలు
జీవితానికి అత్యంతావశ్యకం శక్తి నందించే వనరు. ఒక ఖగోళ వస్తువు ఉపరితలం జీవానికి మద్దతు ఇవ్వాలంటే, ముందు అనేక ఇతర భూభౌతిక, భూరసాయనిక, ఖగోళ భౌతిక ప్రమాణాలకు తప్పనిసరిగా అనుగుణంగా ఉండాలి. భూమిపై సరళమైన జీవులతో పాటు సంక్లిష్టమైన, బహుకణ జీవులు వర్ధిల్లడానికి కారణమైన అంశాలుండాలి. ఈ విషయం సిద్ధాంతం గ్రహ శాస్త్రంలోను, ఇప్పుడిప్పుడే అభివృద్ధి చెందుతున్న ఆస్ట్రోబయాలజీ లోనూ భాగంగా ఉంది.
అంగారకుడు
కుడి|thumb|210x210px| టెర్రాఫార్మింగ్ తరువాత మార్స్ - చిత్రకారుని ఊహ సౌర వ్యవస్థలో అంగారకుడు భూమిని బాగా పోలి ఉండే గ్రహం. మొదట్లో అంగారకుడిపై భూమి లాగే పర్యావరణం ఉండేదని, దట్టమైన వాతావరణంతో, నీటితో పుష్కలంగా ఉండేదనీ, వందల కోట్ల సంవత్సరాల కాలంలో అవన్నీ పోయాయనీ భావిస్తున్నారు.
అంగారకుడిపై జరిగిన ఈ మార్పు ఎలా జరిగి ఉంటుందనే విషయం ఇప్పటికీ అస్పష్టంగా ఉంది. అయితే ముఖ్యంగా మూడు యంత్రాంగాలు దీనికి కారణమై ఉండే అవకాశం ఉన్నట్లు అనిపిస్తాయి: మొదటిది: ఉపరితలంలో నీరు ఉంటే, కార్బన్ డయాక్సైడ్‌కు రాళ్ళకూ రసాయనిక చర్య జరిగి కార్బోనేట్లు ఏర్పడతాయి. ఆ క్రమంలో వాతావరణాన్ని లాగేసి ఉపరితలంపై బంధిస్తుంది. భూమిపై అయితే, ప్లేట్ టెక్టోనిక్స్ పనిచేసి, అగ్నిపర్వత విస్ఫోటనాలు ఏర్పడి వీటి ద్వారా కార్బన్ డయాక్సైడ్ తిరిగి వాతావరణంలోకి చేరుతుంది. అంగారక గ్రహంపై, అటువంటి టెక్టోనిక్ కార్యకలాపాలు లేకపోవడం వలన, అవక్షేపాలలో బంధించబడిన వాయువుల రీసైక్లింగ్‌ జరగలేదు.
రెండవది, అంగారకుడి చుట్టూ అయస్కాంతావరణం (మాగ్నెటోస్ఫియర్) లేకపోవడంతో, సౌర పవనాలు వాతావరణం లోకి ప్రవేశించి, వాతావరణాన్ని క్రమంగా తొలగించి ఉండవచ్చు. ఇనుముతో కూడుకున్న అంగారక గ్రహ గర్భంలో ఉష్ణప్రసరణం ఉండేది, అయస్కాంత క్షేత్రమూ ఉండేది. అయితే ఈ డైనమో చాలా కాలం క్రితమే పనిచేయడం మానేసి, అంగారకుడి అయస్కాంత క్షేత్రం చాలావరకు కనుమరుగైంది. బహుశా "... గర్భంలో ఉష్ణం కోల్పోవడం, గర్భం ఘనీభవించడం, మాంటిల్ ఉష్ణప్రసరణ పద్ధతిలో మార్పులూ" దీనికి కారణమై ఉండవచ్చు సూర్యుడిలో జరిగే కరోనల్ మాస్ ఇజెక్షన్ సంఘటనల్లో వెలువడే వేగవంతమైన ప్రోటాన్ల కారణంగా వాతావరణం కొట్టుకుపోయిందని నాసా వారి మావెన్ మిషన్ ద్వారా తెలిసింది. అంగారకుడిలో ఇప్పటికీ పరిమిత అయస్కాంత ఆవరణం ఉంది. అయితే, ఇది దాని ఉపరితలంలో సుమారు 40% వరకే ఉంటుంది. సౌర గాలుల నుండి వాతావరణం అంతటినీ సమానంగా కప్పి ఉంచే బదులు, అయస్కాంత క్షేత్రం చిన్నచిన్న గొడుగుల్లాంటి క్షేత్రాల రూపాన్ని తీసుకుంటుంది. ఈ గొడుగులు ప్రధానంగా గ్రహపు దక్షిణార్ధగోళంలో గుమిగూడి ఉంటాయి.
చివరగా, సుమారు 410 - 380 కోట్ల సంవత్సరాల క్రితం, లేట్ హెవీ బొంబార్డ్‌మెంట్ సమయంలో గ్రహశకలాలు గుద్దడంతో సౌర వ్యవస్థలోని వస్తువుల ఉపరితల వాతావరణంలో గణనీయమైన మార్పులు జరిగాయి. అంగారకుడికి గురుత్వాకర్షణ శక్తి తక్కువ కావడంతో, ఈ గుద్దుళ్ళ కారణంగా దానిపైని వాతావరణం సుదూర అంతరిక్షం లోకి కొట్టుకుపోయి ఉండవచ్చు.
చంద్రుడు
కుడి|thumb|210x210px| [[చంద్రుడు - చిత్రకారుడి ఊహ ]] భౌగోళిక కాలమానం లోని సుదీర్ఘ కాలాల తరబడి వాతావరణాన్ని నిలిపి ఉంచేంతటి గురుత్వాకర్షణ శక్తి చంద్రుడికి లేనప్పటికీ, మానవ జీవిత కాలంతో పోలిస్తే దాని కంటే చాలా ఎక్కువ కాలం పాటు నిలిపి ఉంచగలదు. ఈ కారణాన లాండిస్ తదితరులు చంద్రుడిపై టెర్రాఫార్మింగ్ చేయడం సాధ్యమని ప్రతిపాదించారు. అయితే అందరూ ఆ ప్రతిపాదనతో ఏకీభవించలేదు. లాండిస్ అంచనా ప్రకారం చంద్రునిపై 1 పిఎస్ఐ వత్తిడితో ఆక్సిజన్ ఉండాలంటే, రెండు కోట్ల కోట్ల టన్నుల (రెండు వందల ట్రిలియన్ టన్నులు) ఆక్సిజన్ అవసరమవుతుంది. ఇంత పరిమాణంలో ఆక్సిజన్ ఉత్పత్తి చేయడానికి 50 కిలోమీటర్ల పొడవు, 50 కిలోమీటర్ల వెడల్పు, 50 కిలోమీటర్ల మందమూ ఉన్న ఘనానికి సమానమైన పరిమాణంలో చంద్రశిలలు అవసరమౌతాయి. లేదా, హాలీ తోకచుక్క పరిమాణంలో ఉన్న "యాభై నుండి వంద తోకచుక్కల" లోని నీటి పరిమాణం సరిపోతుందని అతడు ఊహించాడు. "ఈ తోకచుక్కలు చంద్రుడిని డీకొట్టినప్పుడు నీరు చిందదు అని భావించి" అతడు ఈ అంచనా కట్టాడు. అదేవిధంగా, చంద్రుడిని టెర్రాఫార్మింగ్ చేయడానికి "హాలీ పరిమాణమున్న సుమారు 100 తోకచుక్కలు" అవసరమౌతాయని బెన్ఫోర్డ్ లెక్కించాడు.
భూమి
శీతోష్ణస్థితిలో మార్పు ప్రభావాలను తిరగ్గొడుతూ భూమిని దాని సాధారణ, నిరపాయకరమైన వాతావరణ స్థితులకు తిరిగి తీసుకుపోవడానికి ఒక కార్యక్రమాన్ని రూపొందించాలని ఇటీవల ప్రతిపాదనలు వచ్చాయి. దీనిని సాధించడానికి, బహుళ పరిష్కార ప్రతిపాదనలు వచ్చాయి. సౌర వికిరణాన్నితగ్గించడం, జియో ఇంజనీరింగ్ పద్ధతులను ఉపయోగించి కార్బన్ డయాక్సైడ్ ను తగ్గించడం, శీతోష్ణస్థితులను మార్చే జన్యుపరంగా ఇంజనీరింగ్ చేసిన జీవులను రూపొందించి విడుదల చెయ్యడం వంటివి వీటిలో కొన్ని.
సౌర వ్యవస్థలోని ఇతర వస్తువులు
టెర్రాఫార్మింగ్ చెయ్యడానికి వీలయ్యే (పాక్షిక) ఇతర ఖగోళ వస్తువులు: టైటన్, కాలిస్టో, గానిమీడ్, యూరోపా, బుధుడు, శని ఉపగ్రహమైన ఎన్సెలాడస్, మరుగుజ్జు గ్రహం సెరిస్.
బయోలాజికల్ టెర్రాఫార్మింగ్
గ్రహాల రూపాంతరీకరణ కోసం చేసిన అనేక ప్రతిపాదనలలో జన్యుపరంగా ఇంజనీరింగ్ చేసిన బ్యాక్టీరియా వాడకం ఒక భాగంగా ఉంటూ ఉంటుంది.
నైతిక సమస్యలు
ఇతర ప్రపంచాలను టెర్రాఫార్మింగ్ చెయ్యడం నైతికంగా సరైనదా కాదా అనే దానిపై జీవశాస్త్రం, జీవావరణ శాస్త్రాల్లో ఒక తాత్విక చర్చ జరుగుతోంది.
టెర్రాఫార్మింగ్‌కు అనుకూలంగా వాదించే వారిలో రాబర్ట్ జుబ్రిన్, మార్టిన్ జె. ఫాగ్, రిచర్డ్ ఎల్ ఎస్ టేలర్, దివంగత కార్ల్ సాగన్ వంటి వారు ఉన్నారు. ఇతర ప్రపంచాలను జీవానికి అనువైనదిగా మార్చడం మానవుడి నైతిక బాధ్యత అని వీరు భావిస్తారు. ప్రకృతి తన ప్రస్తుత మార్గం లోనే వెళ్తే, భూమి చివరికి నాశనం అవుతుందని వారు అభిప్రాయ పడుతున్నారు. అంటే ఇతర ప్రపంచాలను టెర్రాఫార్మింగ్ చెయ్యడమో లేక భూగోళ జీవులన్నీ అంతరించిపోవడమో మానవాళి ఎంచుకోవాల్సి ఉంటుంది. పూర్తిగా బంజరు గ్రహాలను టెర్రాఫార్మింగ్ చేయడం ఏ ఇతర జీవులనూ ప్రభావితం చేయనందున అది నైతికంగా తప్పు కాదు.
టెర్రాఫార్మింగ్ అంటే ప్రకృతిలో అనైతిక జోక్యం చేసుకోవడమే అని వ్యతిరేకులు వాదిస్తారు. మానవాళి భూమితో వ్యవహరించిన పద్ధతిని చూస్తే, ఇతర గ్రహాలు మానవ జోక్యం లేకుంటేనే బాగా ఉంటాయనుకోవచ్చు. క్రిస్టోఫర్ మెక్కే వంటి మరికొందరు ఈ రెంటికీ మధ్యస్థంగా వాదిస్తారు. టెర్రాఫార్మింగ్ చేసే గ్రహంలో అప్పటికే ఎటువంటి జీవమూ లేదని నిశ్చయపరచుకున్న తర్వాత మాత్రమే అక్కడ టెర్రాఫార్మింగ్ చెయ్యడం నైతిక మౌతుందని అతడు వాదించాడు. కానీ అక్కడ జీవం ఉంటే, ఆ గ్రహాన్ని మన స్వంత ఉపయోగం కోసం పునఃరూపకల్పన చేయడానికి ప్రయత్నించకూడదు. అక్కడి జీవులతో కలిసి సహజీవనం చేసేందుకు వీలుగా అక్కడి పర్యావరణాన్ని మార్చుకోవాలి. కరుడుగట్టిన పర్యావరణవాదులు ఈ మూడో భావనను కూడా టెర్రాఫార్మింగ్ గానే భావిస్తారు. జీవులన్నిటికీ వాటి స్వంత జీవావరణంలో, బయటి జోక్యమేమీ లేకుండా పరిణామం చెందే హక్కు ఉందని వాళ్ళు వాదిస్తారు.
రాజకీయ సమస్యలు
జాతీయాభిమానం, దేశాల మధ్య స్పర్థ, ప్రజా సంబంధాల రాజకీయాలు గతంలో అంతరిక్ష ప్రాజెక్టులను రూపొందించడానికి ప్రాథమిక ప్రేరణగా ఉన్నాయి. గ్రహాల టెర్రాఫార్మింగ్ ప్రయత్నాలలో కూడా ఈ కారకాలు ఉండే అవకాశం ఉందనుకోవడం సమంజసమే.
బయటి లింకులు
వర్గం:అంతరిక్ష కార్యక్రమాలు వర్గం:ఈ వారం వ్యాసాలు
96 ( సినిమా)
96 సినిమా 2018 ప్రేమకధా చిత్రం. ఈ చిత్రంలో విజయ్ సేతుపతి, త్రిష ముఖ్య పాత్రల్లో నటించారు. ఈ చిత్రానికి సి. ప్రేమ్ కుమార్ రచన, నందగోపాల్ నిర్మించారు. ఈ చిత్రం అక్టోబర్ 04, 2018 న విడుదలైంది. ఈ సినిమా 2022 ఫిబ్రవరి 18 నుండి ఆహా ఓటీటీలో స్ట్రీమింగ్‌ ప్రారంభమైంది.
మూలాలు
వర్గం:విజయ్ సేతుపతి నటించిన సినిమాలు
పందిళ్ళపల్లి (బేస్తవారిపేట)
పందిళ్ళపల్లి ప్రకాశం జిల్లా బేస్తవారిపేట మండలానికి చెందిన రెవెన్యూయేతర గ్రామం.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో కర్నాటి మోహనరెడ్డి, సర్పంచిగా ఎన్నికైనారు.
విద్యా సౌకర్యాలు
జిల్లా పరిషత్తు ఉన్నత పాఠశాల- ఈ పాఠశాలలో గత సంవత్సరం 10వ తరగతి చదివిన కప్పల రాజకుమారి, చిలకల శరణ్య అను విద్యార్థినులు, 10వ తరగతిలో విశేష ప్రతిభ కనబరచి, ముఖ్యమంత్రి గారి చేతులమీదుగా ప్రతిభా పురస్కారం అందుకున్నారు.
మండల పరిషత్తు ప్రాథమిక పాఠశాల - ఈ పాఠశాల గ్రామం లోని పంచాయతీ కార్యాలయం దగ్గర ఉంది. ఇందులో ఆనంద లహరి అభ్యసనం ద్వారా బోధన జరుగుతుంది. ఈ విధమైన అభ్యసన బెస్తవారిపేట మండలంలో రెండు పాఠశాలలో మాత్రమే జరుగుతుంది. అందులో ఈ పాఠశాల ఒకటి.
గ్రామ విశేషాలు
ఈ గ్రామాభివృద్ధికి హోథ్స్ సంస్థవారు తమ అంగీకారాన్ని తెలియజేసినారు.
పందిళ్ళపల్లి టోల్ ప్లాజా
పందిళ్ళపల్లి పల్లె గ్రామ బస్ స్టాండ్ వద్ద ఒక టోల్ ప్లాజా నిర్మాణానికై 2020, నవంబరు-10న శంకుస్థాపన నిర్వహించారు.
నర్రావారిపాలెం (నిజాంపట్నం)
నర్రావారిపాలెం , బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం.
సమీప గ్రామాలు
ఈ గ్రామానికి సమీపంలో తుమ్మల, కైతేపల్లె, మోళ్ళగుంట, ప్రజ్ఞం, సింగుపాలెం గ్రామాలు ఉన్నాయి.
గ్రామంలో ప్రధాన పంటలు
వరి, అపరాలు, కాయగూరలు
గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
వర్గం:నిజాంపట్నం మండలం లోని రెవిన్యూయేతర గ్రామాలు
అశ్విని భావే
మూలాలు
వర్గం:1972 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు
పోలీస్ స్టోరి
పోలీస్ స్టోరి 1996లో విడుదలైన కన్నడ అనువాద చిత్రం. థ్రిల్లర్ మంజు దర్శకత్వం వహించిన ఈ చిత్రంలో సాయికుమార్, పి. జె. శర్మ, సత్యప్రకాశ్ నటించగా, సాధు కోకిల సంగీతం అందించారు.
ఇతర లంకెలు
వర్గం:1996 తెలుగు సినిమాలు వర్గం:సాయి కుమార్ నటించిన చిత్రాలు వర్గం:అనువాద సినిమాలు
బిందువు (జ్యామితి)
రేఖాగణితం టోపోలజీ, యిటువంటి గణిత శాఖలలో "ప్రాదేశిక బిందువు" అనునది ప్రాథమిక భావనగా నిర్వచించవచ్చు. రేఖాగణితంలో బిందువులన్నీ శూన్య పరిమాణం కలిగి ఉంటాయి. అనగా అవి ఘనపరిమాణం, వైశాల్యం, పొడవు లేదా యితర అధిక పరిమాణ సారూప్యత గానీ కలిగి యుండవు. గణిత శాస్త్ర యితర శాఖలలో సమితులు, మూలకము వంటి భావనలు గూర్చి వ్యవహరించేటపుడు "బిందువు"తో సూచిస్తారు.
యూక్లిడ్ తలంలో బిందువు
యూక్లిడ్ తలం అంతరంలో బిందువులు అనునవి మౌలికమైన వస్తువులు.ఈ తలంలో బిందువులు ప్రధానమైనవి. వాస్తవంగా యూక్లిడ్ నిర్వచనం ప్రకారం "బిందువులనునవి భాగం లేనివి". ద్విమితీయ యూక్లిడ్ తలంలో బిందువు అనునది సంఖ్యలతో కూడిన క్రమ యుగ్మం (x, y) ను సూచిస్తుంది. ఈ క్రమయుగ్మంలో మొదటి సంఖ్య అడ్డంగా గల నిరూపకాక్షంలో గల బిందువును (x}, రెండవ సంఖ్య నిలువుగా గల నిరూపకాక్షంలో గల బిందువును y సూచిస్తుంది. అదే విధంగా త్రిమితీయ యూక్లిడ్ తలంలో మూడు నిరూపకాలతో కూడిన క్రమ త్రయం (x, y, z) ను కూడా సూచించవచ్చు. ఇందులో మూడవ నిరూపకం x, y లకు లంబంగా ఉండే నిరూపకాక్షంలో గల బిందువు (z) ను సూచిస్తుంది. మరింత సాధారణీకరణంగా ఒక n పదములు గల క్రమ టప్లెట్(అనేక నిరూపకాక్షాలు గల తలం) ను సూచించుటలో ఉపయోగపడుతుంది. అనగా
(a1, a2, … , an)
అందులో n అనునది బిందువు ఏ తలంలో కలదో ఆ తలం యొక్క కొలతను సూచిస్తుంది.
యూక్లిడ్ రేఖాగణితంలో జ్యామితికి సంబంధించిన అనేక నిర్మాణాలు అనంతమైన సమూహం గల బిందువులతో కూడి ఉండి కొన్ని సిద్ధాంతాలను ఋజువుచేస్తాయి. ఇది సాధారణంగా బిందువుల సమితిగా సూచించబడుతుంది. ఉదాహరణకు ఒక సరళరేఖ అపరిమితమైన బిందువులతో కూడి ఉండి రూపంలో ఉంటుంది. ఇందులో
cn
నుండి
c1
, dలు స్థిరాంకాలు. n అనేది nపరిమాణ తలాన్ని సూచిస్తుంది. ఇదే విధమైన నిర్మాణాలు తలం, రేఖాఖండం, యితరమైన జ్యామితీయ భావనలకు ఉపయోగపడుతుంది.
అదనంగా నిర్మాణాలకు సంబంధించిన బిందువులను నిర్వచించుటలో యూక్లిడ్ కొన్ని కీలకమైన ప్రతిపాదనలు చేశాడు. ఆయన ప్రతిపాదనల ప్రకారం తలంలో ఏ రెండు బిందువులైనా ఒక సరళరేఖ గుండా పోతాయి. ఈ విషయం యూక్లిడ్ రేఖాగణితంలో నవీనవిస్తరణలలో సులువుగా నిరూపించబడింది. యూక్లిడ్ బిందువుల కొరకు చేసిన ప్రతిపాదనలు పూర్తికాలేదు, కచ్చితంగా లేవు.
యితర లింకులు
వర్గం:ప్రాథమిక రేఖాగణితం వర్గం:గణిత భావనలు
బీబీనగర్ రైల్వే స్టేషను
బీబీనగర్ రైల్వే స్టేషను  నల్గొండ జిల్లాలో బీబీనగర్ వద్ద ఉన్నది. ఇది కాజీపేట - సికింద్రాబాద్, గుంటూరు - సికింద్రాబాద్ రైలు మార్గము మీద ఉంది.
సేవలు
మెమో సేవలు ఫలక్‌నామా రైల్వే స్టేషనుకు భువనగిరి రైల్వే స్టేషను ద్వారా వెళ్ళి మొదలవుతాయి.
మూలాలు
వర్గం:నల్గొండ జిల్లా రైల్వే స్టేషన్లు వర్గం:భారతదేశపు రైల్వే స్టేషన్లు
వీశ
వీశ అనే మాట బరువును సూచించటానికి వాడేవారు. ప్రస్తుతం ఉన్న కిలోగ్రాములు మెట్రిక్ విధానం రాక పూర్వం, వీశలు, మణుగులు ద్వారా బరువులను కొలిచేవారు.
రెండు సవాశేర్లు అరవీశ, అదే లెక్కన నాలుగు సవాశేర్లు కూడా ఒక వీశ, మూడు సవాశేర్లు ముప్పావు వీశ అవుతాయి. రెండు అరవీశలు వీశ అవుతాయి. దాదాపుగా 1970ల మొదటిరోజులవరకూ కూడా కూరలు మొదలైనవి ఈ లెక్కలోనే అమ్మేవారు. వాటికి సరిపొయ్యే సవాశేరు, ఆరవీశ, వీశ రాళ్ళు, గుండ్రంగా ఉన్నవి ఉండేవి.
కదిరి పురపాలక సంఘం
కదిరి పురపాలక సంఘం, ఆంధ్రప్రదేశ్ రాష్ట్రం, అనంతపురంకు చెందిన మున్సిపాలిటీ.ఈ పురపాలక సంఘం హిందూపురం లోకసభ నియోజకవర్గంలోని, కదిరి శాసనసభ నియోజకవర్గం పరిధికి చెందిన పురపాలక సంఘం.
చరిత్ర
కదిరి పురపాలక సంఘం ఆంధ్రప్రదేశ్ రాష్ట్రంలోని అనంతపురం జిల్లాలోని మునిసిపాలిటీ. రాష్ట్ర రాజధానికి అమరావతికి 474 కి.మీ దూరంలో ఉంది.1964 సంవత్సరంలో 3 వ గ్రేడ్ మున్సిపాలిటీగా స్థాపించబడింది.ఈ మునిసిపాలిటీలో 36 ఎన్నికల వార్డులు ఉన్నాయి. 1999 లో 2 వ గ్రేడ్ మునిసిపాలిటీగా మార్చబడింది.కదిరి మల్లెపూలకు, కనకాంబరాలు కు పేరుగాంచినది.
జనాభా గణాంకాలు
2011 భారత జనాభా లెక్కల ప్రకారం 89,429 జనాభా ఉండగా అందులో పురుషులు 44,375, మహిళలు 45,054 మంది ఉన్నారు.అక్షరాస్యత 70.57% ఉండగా అందులో పురుష జనాభాలో 79.40% ,స్త్రీ జనాభాలో 61.96% అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 10,096 ఉన్నారు.ఈ పురపాలక సంఘం లో మొత్తం 20,781 గృహాలు ఉన్నాయి.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా యస్.సురయ భాను పనిచేస్తుంది. వైస్ చైర్మన్‌గా జి.వసంత పనిచేస్తుంది.
ఇతర వివరాలు
ఈ పురపాలక సంఘం 25.88 చ.కి.మీ. విస్తీర్ణం కలిగి ఉంది.17 రెవెన్యూ వార్డులు,36 ఎన్నికల వార్డులు ఉన్నాయి. ఈ పురపాలక సంఘంలో మురికివాడలో 42696 జనాభా ఉన్నారు.1 ప్రభుత్వ ఆసుపత్రి,32 ప్రభుత్వ పాఠశాలు ఉన్నాయి.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:అనంతపురం జిల్లా పురపాలక సంఘాలు
హైదరాబాదీ ముత్యాలు
హైదరాబాదీ ముత్యాలు, తెలంగాణ రాష్ట్ర రాజధాని హైదరాబాదు నగరంలో లభించే ముత్యాలు. ఈ నగరం భారతదేశం లోని ముత్యాల ప్రధాన వ్యాపార కేంద్రంలో ఒకటిగా పరిగణించబడుతుంది. అందుకే ఈ నగరాన్ని "ముత్యాల నగరం" అని కూడా అంటారు. హైదరాబాదు నగరానికి సమీపంలో ఉన్న చందంపేట్ గ్రామంలోని దాదాపు మొత్తం జనాభా ముత్యాలను తయారుచేసే వృత్తిలో ఉన్నారు. తరతరాల నైపుణ్యం కలిగిన ఈ గ్రామం సమీపంలోని హైదరాబాదు నగరం భారతదేశంలో అతిపెద్ద పెర్ల్ డ్రిల్లింగ్ ప్రదేశాలలో ఒకటిగా నిలుస్తోంది.
చరిత్ర
మెరిసే ఆభరణాల పట్ల ఇష్టం ఉన్న కుతుబ్ షాహీ రాజులు, అసఫ్ జాహీల ప్రోత్సాహంతో హైదరాబాదు నగరంలో ముత్యాల పరిశ్రమ అభివృద్ధి చెందింది. రాచరిక వ్యవస్థ సాంప్రదాయక రీగాలియాలో మాత్రమే కాకుండా ముత్యాలకు స్వస్థతని, అందాన్ని కలిగించే లక్షణాలను ఉన్నాయని కొందరి నమ్మకం. యువరాణులు వారి పుట్టినరోజుల సమయంలో వారి ముత్యాలను ధరించేవారిని, నిజాం రాజులలో అత్యంత ధనవంతుడిగా పరిగణించబడే మీర్ ఉస్మాన్ అలీ ఖాన్ తన రాజభవనాల బేస్‌మెంట్‌లో ముత్యాల బస్తాలను నిల్వ చేసినట్లు చెబుతారు.
హైదరాబాదులో ముత్యాల వ్యాపారానికి ముందు, ఇరాక్‌లోని బాస్రా నుండి ముత్యాలను సేకరించేవారు. ఈ నగరం నుండి వచ్చిన ముత్యాలు మృదువుగా, తక్కువ నాణ్యతలో ఉండేవి. చమురు ఆవిష్కరణ తరువాత చమురు పరిశ్రమ స్థాపన వల్ల పెర్షియన్ గల్ఫ్‌ను కలుషితమై, బాస్రాలో ముత్యాల వ్యాపారం క్షీణించింది. దాంతో ముత్యాల వ్యాపారులు హైదరాబాదు నగరం వైపు ఆకర్షితులయ్యారు. శతాబ్దాల క్రితమే బాస్రా నుండి చాలామంది ముత్యాల కళాకారులు కూడా హైదరాబాదు వలస వెళ్ళారు.
తయారీ
ముత్యాలను డ్రిల్లింగ్ చేసిన తర్వాత, వాటిని బ్లీచింగ్ చేయడానికి, వాటిమీదున్న ముదురు రంగును తొలగించడానికి సుమారు నాలుగు రోజులు ఉడకబెట్టబడుతారు. హైడ్రోజన్ పెరాక్సైడ్, నీరు, ఈథర్ కలిగిన గాజు సీసాలలో ఉంచుతారు. వాటిని అద్దం బేస్‌తో గ్లాస్ సన్ బాక్స్‌లలో నాలుగు లేదా ఐదు రోజులు ఎండలో ఉంచుతారు. ఆ తరువాత ఆకారాలు, పరిమాణాలను బట్టి వేరుచేస్తారు.
ముత్యాలు రంగు ప్రకారం కూడా గ్రేడ్ చేయబడతాయి. గులాబీ ముత్యాలు, నల్ల ముత్యాలు నాణ్యమైనవిగా పరిగణించబడుతున్నప్పటికీ, తెల్ల ముత్యాలు సాంప్రదాయకంగా అత్యంత ప్రాచుర్యం పొందాయి. మంచి నాణ్యమైన తెల్లని ముత్యం అతినీలలోహిత కాంతి కింద ఒక అందమైన ఆకాశ నీలం రంగును ప్రతిబింబిస్తుంది. నాణ్యత లేనిది ఆకుపచ్చ లేదా ఆవపిండి రంగును కలిగి ఉంటుంది. ఆకుపచ్చ మెరిసే నల్లని ముత్యాలు, రంగుల హరివిల్లును ప్రతిబింబించే బరోక్ (క్రమరహిత ఆకారంలో) ముత్యాలు కూడా అత్యంత విలువైన రకాల్లో ఒకటి. నలుపు, గులాబీ ముత్యాలు కూడా అరుదైనవి, అందమైనవి. అయితే, చాలా సాంప్రదాయ హైదరాబాదు నగలు తెల్లని ముత్యాలతో తయారు చేయబడ్డాయి.
ముత్యాల తయారీదారులు ప్రాసెస్ చేయబడిన ముత్యాలను యూరప్, యుఎస్‌లోని మార్కెట్లకు ఎగుమతి చేస్తున్నారు. ఈ మార్కెటింగ్ నుండి వచ్చే డబ్బుతో ఆధునిక శుద్ధీకరణ యంత్రాలను కొనుగోలు చేస్తున్నారు. థర్మోఫిల్స్‌లో ఉండే ఎంజైమ్‌లను ఉపయోగించే పరికరాలు ముత్యాలను శుద్ధి చేసే ప్రక్రియను గణనీయంగా మెరుగుపరుస్తాయి.
సింగసరి ఆలయం
సింగసరి ఆలయం లేదా కాండీ సింగసరి అనేది ఇండోనేషియా లోని తూర్పు జావాలోని మలాంగ్ రీజెన్సీలోని సింగసరి జిల్లాలో ఉన్న 13వ శతాబ్దపు హిందూ-బౌద్ధ దేవాలయం.
హైదరాబాదీ ముత్యాలు
బయటి లింకులు
వర్గం:హైదరాబాదు వర్గం:నవరత్నాలు
సింగసరి ఆలయం
స్థానం
ఇది మలాంగ్‌కు ఉత్తరాన 10 కి.మీ దూరంలో సింఘోసారి జిల్లాలోని కందిరెంగో గ్రామంలోని జలాన్ కెర్తనేకరా గ్రామంలో, రెండు పర్వత శ్రేణుల మధ్య లోయలో, తూర్పున టెంగర్-ప్రోమో, పశ్చిమాన అర్జున-వెలిరాంగ్ స్థానంలో ఉంది. ఇది సముద్ర మట్టానికి 512 మీ. ఎత్తులో ఉంది. ఈ ఆలయం అర్జున పర్వతానికి ఎదురుగా ఉంటుంది. ఇది తూర్పు జావాలోని చారిత్రాత్మక సింగసరి రాజ్యంతో సంబంధం కలిగి ఉంది, ఎందుకంటే ఆలయం చుట్టూ ఉన్న ప్రాంతం సింగసరి జావానీస్ కోర్టుకు కేంద్రంగా పరిగణించబడుతుంది.
చరిత్ర
ఈ ఆలయానికి సంబంధించిన ప్రస్తావన జావానీస్ కవిత్వ పుస్తకం నగరక్రేతకమలో ఉంది. పుస్తకంలోని 37: 7, 38: 3 అధ్యాయాలలో దీని ప్రస్తావన ఉంది. ఆలయ ప్రాంగణంలో కాజ మాత శాసనం కూడా కనుగొనబడింది, దీనిని 1351 నాటి కందమారి శాసనం అని కూడా పిలుస్తారు.
ఈ శాసనాల మూలాధారాల ప్రకారం, సింగసరి రాజవంశం (1268 నుండి 1292 వరకు పాలించిన) చివరి రాజు కీర్తనేకర గౌరవార్థం ఈ ఆలయాన్ని మృత్యుగృహంగా నిర్మించారు. సింగసరి 1292లో కేదిరి రాజవంశానికి చెందిన జయకత్వాంగ్ చేత హత్య చేయబడ్డాడు. దీని తరువాత మాయపాకిట్టు సామ్రాజ్యం ఏర్పడింది.
అసంపూర్ణ గాలా అని పిలువబడే అద్భుతమైన గాలా తల నుండి ఆలయం అసంపూర్తి స్థితి చూడవచ్చు, ఇది దాని దిగువ ప్రవేశద్వారం వద్ద కనిపిస్తుంది. ఆలయం వాయువ్య దిశగా ఉంది. ఆలయం పైన రెండవ సెల్లార్ ఉంది, ఇది బౌద్ధమతానికి అంకితం చేయబడింది. దీనిని కీర్తనేకర అని కూడా అంటారు. సింగసరిని సింగోసరి అని కూడా అంటారు.
మూలాలు
వర్గం:దేవాలయాలు వర్గం:ఇండోనేషియా
మల్లాది రామకృష్ణశాస్త్రి సినిమా పాటల జాబితా
మల్లాది రామకృష్ణశాస్త్రి తెలుగు చలనచిత్రాల కొరకు వ్రాసిన గీతాల పాక్షిక జాబితా:
మూలాలు
వర్గం:సినిమా జాబితాలు వర్గం:తెలుగు సినిమా పాటలు వర్గం:తెలుగు సినిమా వ్యాసాల విస్తరణ ప్రాజెక్టు
పాఠ్యాంశం
వెలుపలి లంకెలు
వర్గం:విద్య
చక్ ఫూలన్
భౌగోళికం, జనాభా
చక్ ఫూలన్ (Chak Phoolan) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 64 ఇళ్లతో మొత్తం 352 జనాభాతో 111 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 3 కి.మీ. దూరంలో ఉంది. గ్రామంలో మగవారి సంఖ్య 194, ఆడవారి సంఖ్య 158గా ఉంది. షెడ్యూల్డ్ కులాల సంఖ్య 110 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37423.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాలలు (Talwandi nahar)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (అజ్నాలా)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (అజ్నాలా)గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (అజ్నాలా)గ్రామానికి 5 కిలోమీటర్ల లోపే ఉంది.
సమీప వృత్తివిద్యా శిక్షణ పాఠశాలలు (అజ్నాలా)గ్రామానికి 5 కిలోమీటర్ల లోపే ఉంది. సమీప అనియత విద్యా కేంద్రాలు (అజ్నాలా)గ్రామానికి 5 కిలోమీటర్ల లోపే ఉంది.
ప్రభుత్వ వైద్య సౌకర్యాలు
.
సమాచార, రవాణా సౌకర్యాలు
సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది. పౌర సరఫరాల శాఖ దుకాణం లేదు. సమీప పౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది.
విద్యుత్తు
విద్యుత్ సౌకర్యం ఉంది.
0 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది. 0 గంటల పాటు (రోజుకు) అందరు వినియోగదారులకూ చలికాలం(అక్టోబర్-మార్చి)లో విద్యుత్ సరఫరా ఉంది.
భూమి వినియోగం
చక్ ఫూలన్ (Chak Phoolan) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
చక్ ఫూలన్ (Chak Phoolan) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, Darati,,మొక్కజొన్న
మైక్రోసాఫ్ట్ ఆఫీస్
thumb|మైక్రోసాఫ్ట్ ఆఫీస్ మైక్రోసాఫ్ట్ ఆఫీస్ మైక్రోసాఫ్ట్ సంస్థ వారి వివిధ ప్యాకేజీల సముదాయము. ఇందులో లెటరుల కొరకు మైక్రోసాప్ట్ వర్డ్, డేటాబేస్ అవసరములకు మైక్రోసాఫ్ట్ యాక్సెస్, స్ప్రెడ్‌షీట్‌ల కొరకు మైక్రోసాఫ్ట్ ఎక్సెల్ ఉంటాయి. సాధారణంగా ఉండే ఆఫీసు అవసరములను అన్నింటిని ఈ ప్యాకేజీ తీరుస్తుంది. ఇది విండోస్ ఆధారంగా పనిచేస్తుంది. పని సులభంగా, త్వరితంగా అవుతుంది.
మైక్రోసాఫ్ట్ ఎక్సెల్
మైక్రోసాఫ్ట్ ఎక్సెల్ అనేది మైక్రోసాఫ్ట్ విండోస్, మాక్ OS, iOS ల కొరకు మైక్రోసాఫ్ట్ చే అభివృద్ధి చేయబడిన ఒక స్ప్రెడ్‌షీట్ అనువర్తనం. దీని ముఖ్య వైఖరులు గణన, గ్రాఫింగ్ టూల్స్, పివట్ పట్టికలు, అప్లికేషన్స్ కొరకు విజువల్ బేసిక్ గా పిలవబడే ఒక మాక్రో ప్రోగ్రామింగ్ లాంగ్వేజ్. ఇది ఇటువంటి ప్లాట్ ఫారముల కొరకు ముఖ్యంగా 1993 నాటి "వెర్షన్ 5" నుంచి చాలా విస్తృతంగా ఉపయోగించబడుతున్న స్ప్రెడ్‌షీట్, స్ప్రెడ్‌షీట్‌ల కొరకు పరిశ్రమ ప్రమాణంగా లోటస్ 1-2-3ను భర్తీ చేసింది. ఎక్సెల్ రూపాలు మైక్రోసాఫ్ట్ ఆఫీస్ యొక్క భాగంగా ఉన్నాయి.
Date: 7-27-2019
hanamkonda,Warangal city-t.s india
& Management
computer education,software technlogy servies
hanamkonda,Warangal city-telangana-india
web site www.orugallutechnologyindia.co.in
ఫీచర్స్
మైక్రోసాఫ్ట్ ఎక్సెల్ అన్ని స్ప్రెడ్‌షీట్‌ల యొక్క ప్రాథమిక లక్షణాలను కలిగి ఉంటుంది, అంక గణిత కార్యకలాపాల వంటి డేటా అవకతవకలు నిర్వహించడానికి దీని సంఖ్యాత్మక వరుసలలో, అక్షర-పేరుతో ఉన్న నిలువు వరుసలలో సెల్స్ యొక్క గ్రిడ్ ఉపయోగించుకొని చక్కబరచుకోవచ్చు.
మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
వర్గం:కంప్యూటర్ సంబంధిత వ్యాసాలు వర్గం:సాఫ్టువేరు వ్రాయు భాషలు వర్గం:మైక్రోసాఫ్ట్ ఆఫీస్
ప్రజోత్పత్తి
సా.శ. 1931-1932, సా.శ. 1991-1992లో వచ్చిన తెలుగు సంవత్సరానికి ప్రజోత్పత్తి అని పేరు.
మరణాలు
2007-2008
సమ్మక్క బ్యారేజీ
సమ్మక్క బ్యారేజీ (తుపాకులగూడెం బ్యారేజ్) తెలంగాణ రాష్ట్రం, ములుగు జిల్లా, ఏటూరునాగారం మండలం, తుపాకులగూడెం గ్రామం వద్ద గోదావరి నది మీద ఉన్న బ్యారేజీ. దేవదుల ఆనకట్ట కింద 2,51,310 హెక్టార్ల సాగునీటి ప్రాంతం, శ్రీరామ్ సాగర్ ప్రాజెక్ట్ కింద 3,04,000 హెక్టార్ల సాగునీటి ప్రాంతాలలో I & II దశల్లో 50 టిఎంసితో నీటి ఉంది. ఇతర గ్రామాలకు తాగునీటిని అందించడానికి మరో 50 టిఎంసీ ఉపయోగించబడుతుంది.
ఈ ప్రాంతంలో సమ్మక్క హైడ్రో ఎలక్ట్రిక్ ప్రాజెక్ట్ ద్వారా 240 మెగావాట్స్ (10 యూనిట్లు 24 మెగావాట్స్) రన్ ఆఫ్ ది రివర్ జనరేషన్ సహాయంతో విద్యుత్తు ఉత్పత్తి చేయడానికి ప్రణాళిక చేయబడింది. ఈ హైడ్రో ఎలక్ట్రిక్ ప్రాజెక్ట్ తెలంగాణ స్టేట్ పవర్ జనరేషన్ కార్పొరేషన్ లిమిటెడ్ ఆధ్వర్యంలో నిర్మించబడుతోంది.
చరిత్ర
గ్రామాల ముంపు, భూసేకరణకు సంబంధించిన అవరోధాలను నివారించడానికి తెలంగాణ ప్రభుత్వం 2016లో తుపాకులగూడెం బ్యారేజీని ప్రస్తుత ప్రదేశంలో నిర్మించాలని నిర్ణయించింది. దేవాదుల లిఫ్ట్ ఇరిగేషన్ పంప్ హౌస్ నుండి +77.0 మీటర్లు వరకు అందజేయబడుతోంది. దాంతో ఈ ప్రదేశంలో 580.18 హెక్టార్ల నదీలో ఉండడంతోపాటు చుట్టుపక్కల 94 హెక్టార్ల భూమి మాత్రమే మునిగిపోతుంది.
2020, ఫిబ్రవరి 13న తుపాకులగూడెం బ్యారేజీకి సమ్మక్క పేరు మీద సమ్మక్క బ్యారేజీగా పేరు మార్చారు. ఈ బ్యారేజీకి సమీపంలో ఏటూరునాగరం వన్యప్రాణుల అభయారణ్యం ఉంది. రెండు సంవత్సరాలకు ఒకసారి ఇక్కడ సమ్మక్క సారలమ్మ జాతర లో గిరిజన దేవతలు సమ్మక్కను పూజిస్తారు.
కంప్యూటర్ ఆధారిత రూపకల్పన
మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
సమ్మక్క బ్యారేజీ
నిర్మాణ వివరాలు
2021 సంవత్సరం ప్రారంభంలో బ్యారేజీ సివిల్ పనులు పూర్తయ్యాయి. 2021 జూన్ నెలలో బ్యారేజీలో నీటిని నింపే ప్రక్రియ ప్రారంభమైంది. +85 మీటర్ల ఎఫ్‌ఆర్‌ఎల్ వద్ద 6.94 టిఎంసిల నీటిని నిల్వచేయాల్సి ఉండగా, రిజర్వాయర్ స్థాయిలో 70 నుండి 71 మీటర్ల వరకు 2.90 టిఎంసిల నీటిని నిల్వ చేయనున్నారు. దేవాదుల లిఫ్ట్ ఇరిగేషన్ ప్రాజెక్ట్ 71 మీటర్ల నుండి నీటిని ఉపయోగిస్తుంది.
కంప్యూటర్ ఆధారిత రూపకల్పన
మూలాలు
వర్గం:కంప్యూటర్ సంబంధిత వ్యాసాలు వర్గం:సాఫ్టువేరు వ్రాయు భాషలు
సమ్మక్క బ్యారేజీ
మూలాలు
వర్గం:Coordinates on Wikidata వర్గం:ములుగు జిల్లా వర్గం:తెలంగాణ జలాశయాలు వర్గం:నీటిపారుదల ప్రాజెక్టులు
రాష్ట్ర రహదారి 2 (ఆంధ్ర ప్రదేశ్)
జాతీయ రహదారి 167AG భారతదేశం లోని ఆంధ్ర ప్రదేశ్ రాష్ట్రం యొక్క రహదారి. ఈ రహదారి గుంటూరు జిల్లాలొని పేరేచర్ల NH544D వద్ద, పరంబమైమేడికొండురు, సత్తెనపల్లి, రాజుపాలెం, కొండమొడు వద్ద NH 167A లొ కలుస్తుంది. ఇది పూర్తిగా గుంటూరు జిల్లాలో కుండా సాగుతుంది. రాష్ట్ర విభజనకి ముందు ఈ రహదారి నార్కెట్‌పల్లి–అద్దంకి–మేరేడ్మెట్ల రహదారిగా ఉండెది.
మార్గములొ ముఖ్య గమ్యస్థానాలకు
మాచెర్ల, గురజాల, దాచేపల్లి, పిడుగురాళ్ల, సత్తెనపల్లి, గుంటూరు ఈ మార్గంలో ముఖ్య గమ్యస్థానాలు.
వెంకటపల్లె
వెంకటపల్లె, అన్నమయ్య జిల్లా, రాజంపేట మండలానికి చెందిన రెవెన్యూయేతర గ్రామం
అనుశాసనిక పర్వము చతుర్థాశ్వాసము
సదాచారము
దేవతారాధన పూజకు తగిన పూలు
ధర్మరాజు " పితామహా ! దేవతలను దీప ధూప నైవేద్యములతో ఆరాధిస్తారు కదా ! ఆవిశేషములు ఏమిటో చెప్పండి " అని అడిగాడు. భీష్ముడుసువర్ణుడు అనే మహామునికి, సువర్ణుడు నారదుడికి, నారదుడు నాకు చెప్పారు. నేను ఇప్పుడు నీకు చెప్తాను. ఈ భూమిమీద ఓషధులు అత్యత్తమమైనవి. ఓషధీవృక్షాలలో పూలుపూసే చెట్లు ఇంకా ఉత్తమమైనవి. ఆ పుష్పములతో దేవతలను అర్చించిన మానవులకు శుభములు మనస్సు వర్ధిల్లుతాయి. అందు వలన పూలను సుమమనస్సులు అని అంటారు. పూలతో దేవతలను అర్చించిన దేవతలుహర్షించి మన కోరికలు తీరుస్తారు. అందువలన దేవతలను సుమమనస్కులు అని అంటారు. మంచిసువాసన కలిగి, మంచిరూపము కలిగి, తెలుపువర్ణము కలిగి ముళ్ళులేని చెట్లకు పూచినపూలు దేవతారాధనకు మేలైనవి. అటువంటి పూలను దేవతలు ప్రీతితో స్వీకరిస్తారు. తామరలు, సన్నజాజులు, తులసీదళాలు, దేవతలకు మిక్కిలి ఆనందాన్ని ఇస్తాయి. యక్షులకు నీటిలోపుట్టిన పూలు అధిక ఆనందం కలిగిస్తుంది. ముళ్ళ చెట్లకు పూసినవి, ఎర్రనివి, ఘాటైనవాసనకలిగిన పూలు శత్రువులను చంపడానికి అధర్వణ వేదములో చెప్పబడిన మంత్ర, తాంత్రిక పూజలు, ప్రయోగాలలో వినియోగిస్తారు. ఘాటైనవాసన కలిగిన పూలు రాక్షసులను, భూతగణములను ఆకర్షిస్తాయి. నలుపు, తెలుపు కలిగిన మంచి పరిమళాలను వెదజల్లు పూలు మానవులు ఇష్టపడతారు. దేవాలయములలో, పితృవనంలో పూసిన పూలను స్త్రీలు అలంకరించుకొన కూడదు. పూలవాసనతో దేవతలు, పూలనుచూసినంతనే యక్షులు, పూలవాసన ఆస్వాదిస్తూ సర్పములు ఆనందిస్తాయి. మంచిపూలతో దేవతలను అర్చించిన దేవతలు తృప్తిపొంది మానవుల కోరికలు తీరుస్తారు.
ధూపము
ఇక ధూపము గురించి చెప్తాను. సల్లకీ అనే చెట్టునుండి తీసినపొడితో వచ్చే ధూపము దేవతలకు ప్రీతి కరమైనది. అగరు ధూపము యక్షులకు, గంధర్వులకు నాగజాతికి ప్రీతికరమైనది. అన్నింటి కంటే శ్రేష్టమైనది కర్పూరముతో వేసే ధూపము. తియ్యనివాసన వచ్చే ధూపము దేవతలకు ప్రీతికరం. ఘాటైనవాసన వచ్చే ధూపం రాక్షసులకు ప్రీతికరం. కారమైన ధూపం అంటే కళ్ళ మండి నీళ్ళు వచ్చే ధూపము యక్షులకు ప్రీతికరం. కనుక దేవతలకు ప్రీతికరమైన వేసిన ధూపము మానవులకు పరమపుష్టిని ఆయుష్షును పెంచుతుంది. అలాగే యక్షులు, రాక్షసులు, నాగులు మానవులు వేసిన ధూపముతో తృప్తి చెంది వారి కోరికలను తీరుస్తారు. మంచిగంధము అగరు ధూపములు మానవుల మనసుకు ఆహ్లాదం కలిగిస్తాయి.
దీపారాధన
దేవతలను పూజించే సమయంలో దీపారాధన చేయాలి. దాని వలన అక్కడ ఉన్న భూతములు, రాక్షసులు మొదలైన కుత్సితమైన జాతులు పారిపోతాయి. దీపం వెలిగిస్తే బాహ్య అంతర చీకట్లు తొలగిపోతాయి. దీపారాధన వలన చీకట్లు తొలగి జ్ఞానజ్యోతి వెలుగుతుంది. మనసు ధర్మచింతన వైపు మరలుతుంది. ప్రమిదలో నెయ్యి తక్కువ ఉండకూడదు. వత్తి సన్నగా ఉండకూడదు. సగం సగం వెలిగించ కూడదు. దీపారాధన చేసిన చక్కటి వెలుగు రావాలి. చీకట్లు పూర్తిగా తొలగి పోవాలి. దేవుడి వద్ద ఉన్న దీపము దొంగిలించిన వాడికి కళ్ళుపోయి గుడ్డివాడు ఔతాడు. నలుగురు కూర్చొను చావడి లోను, కొండమీద, దేవుడిగుడిలో దీపము వెలిగించిన వాడు ఐశ్వర్యవంతుడు ఔతాడు. ఆవునెయ్యి దీపము ఆత్యంత శ్రేష్టము. తరువాత' బర్రె, మేకల నెయ్యితో కూడా దీపము పెట్టచ్చు. జంతువుల కొవ్వుతోను, ఎముకలరసము తోను, మాంసమురసముతో దీపము వెలిగించిన మహాపాపము. దీపములను దానం చేసిన వాడికి ఉత్తమ లోకాలు ప్రాప్తిస్తాయి.
నైవేద్యము
తయారుచేసిన ఆహారం ముందుగా దేవతలకు నివేదన చేసి తరువాత భుజించాలి. నివేదన చెయ్యక తిన్న ఆహారం రాక్షసాహారం ఔతుంది. అందు వలన మానవుడు తన ఇంట తయారు చేసుకున్న ఆహారమును ముందుగా దేవుడికి నివేదించి తరువాత భుజించాలి. నువ్వులపిండి, పాలు, పెరుగు, నెయ్యి , సువాసన ద్రవ్యములు వేసి కమ్మటివాసన వచ్చే పదార్ధములు దేవతలకు ప్రియము చేకూరుస్తాయి. ప్రతిరోజు దేవతలకు నివేదనచేయు వ్యక్తికి సకల విధ శుభములు కలుగ గలవు. ఉరగములకు, యక్షులకు, అసురులు మొదలైన భూతములకు రక్తము మాంసము కలిపిన పిండములు మధ్యము అమిత ప్రీతిని కలిగిస్తాయి. సాత్వికులు సాత్వికాహారము (సౌమ్యబలి), తామసులు తామసాహారము (అసౌమ్యబలి) వారి వారి ఇష్ట దేవతలకు బలి ఇచ్చి వారి కోరికలను విన్నవించి అందుకు తగిన ప్రతిఫలము పొందుతారు " అని చెప్పాడు భీష్ముడు.
దేవతారాధనా ఫలము
ధర్మరాజు " పితామహా ! పూలు, ధూపము, దీపము, బలి  ప్రదానము వీటిని దేవతలకు అర్పించడం వలన కలిగే ఫలములను వివరించండి " అని అడిగాడు. భీష్ముడు " ధర్మనందనా ! పూర్వము నహుషమహారాజు ఈ భూమిని పరిపాలిస్తున్నాడు. ఆయనకు తను రాజు అనే గర్వములేదు. సత్వనిష్టతో దేవతలను, పుష్పములతోను, ధూప, దీప నైవేద్యములతో అర్చిస్తూ ఉండే వాడు. అలాగే పితృ దేవతలను కూడా తగు విధముగా తర్పణాది కార్యములతో అర్చించే వాడు. అలాగే రాక్షసులను, యక్షులను, భూతములను, భుజంగములను, పూలతోను వివిధములైన ద్రవ్యములతోను అర్చించే వాడు. ఈ పూజ ఫలితంగా నహుషుడు దేవేంద్ర పదవిని కూడా పొందగలిగాడు. తుదకు నహుషుడు సప్తర్షులు మోసే పల్లకిలో కూడా ఊరేగినప్పటికి తాను నిత్యము చేసే పూజానుష్టానములు విడువ లేదు. నహుహుడు బ్రహ్మసభకు కూడా వెళ్ళగలిగాడు అంటే అతని నిత్యపూజా విధానమే కారణము. అయినా నహుషుడు చేసిన చిన్న తప్పిదము కారణంగా ముని శాపానికి గురై భూపతనం చెందాడు. ధర్మనందనా ! దీపారాధన అత్యంత శ్రేష్టమైనది. దైవ సన్నిధిలో ఎంత సేపు దీపము వెలుగుతుందో అన్ని దేవతా సంవత్సరాలు మానవుడు సుఖ సంతోహాలతో జీవిస్తాడు. స్వర్గలోకప్రాప్తి కూడా పొందగలడు " అని భీష్ముడు చెప్పాడు.
బ్రాహ్మణుడి ధనము
ధర్మరాజు " పితామహా ! నాది ఒక చిన్నసందేహము. బ్రాహ్మణుడి ధనము హరించిన వాడు ఏ గతి పొందుతాడు వివరించండి " అని అడిగాడు. భీష్ముడు " ధర్మనందనా ! మానవులు ఈ లోకాలన్నింటా చేసే పాపములలో బ్రాహ్మణుడి ధనము దొంగిలించడం మహాపెద్దది. బ్రాహ్మణుడి ధనమును హరించినవాడి కులము సర్వనాశనం అవడం తథ్యము. అతడు మరుజన్మలో నీచకులమున జన్మిస్తాడు.
క్షత్రబంధు
పూర్వము క్షత్రబంధు అనే రాజు ఉండేవాడు. అతడు ఒక రోజు రాజ్యపర్యటన చేయసాగాడు. ఊరి చివర ఒక కడజాతి వాడు పోతున్న సమయంలో పక్కనే ఉన్న బ్రాహ్మణుడి పొలములో నుండి ధాన్యపు గింజలు ఎగిరి పడుతున్నాయి. కడజాతి వాడు నేర్పుగా ఆ గింజలు మీద పడకుండా వెళ్ళసాగాడు. రాజు ఆ కడజాతి వాడిని పిలిచి " నీవు ఎందుకు ఆ ధాన్యపు గింజలు మీద పడకుండా వెళుతున్నావు " అని అడిగాడు. కడజాతి వాడు " అయ్యా పూర్వజన్మలో నేను బ్రాహ్మణ కుమారుడను. బ్రహ్మచర్య వ్రతమును నిష్టతో ఆచరిస్తున్నాను. ఒక రోజు భిక్షాటన చేసి భిక్ష తెచ్చి ఒక నది ఒడ్డున కూర్చుని ఆ భిక్ష తినసాగాను. ఆ పక్కనే ఒక బ్రాహ్మణుడి పొలము ఉంది. గాలి బలంగా వీచడం వలన ఆ పొలంలో నుండి వచ్చిన ధూళి నేను తినబోయే అన్నము మీద దట్టంగా పడింది. ఆ విషయము తెలియని నేను ఆన్నము భుజించాను. ఆ కారణంగా నేను ఈ జన్మలో కడజాతి వాడిగా పుట్టాను. నేను పూర్వ జన్మలో చేసుకున్న పుణ్యము కారణంగా నాకు పూర్వజన్మ స్మృతి ఉన్నది. నిన్న రాత్రి నాకు ఒక కల వచ్చింది. ఆ కలలో నాకు ఒక బ్రాహ్మణుడు కనిపించి " రేపు క్షత్రబంధు అనే రాజుతో చేయబోయే సంవాదంతో నీకు కలిగిన కష్టం తొలగిపోతుంది " అని చెప్పాడు. ఆ స్వప్న ఫలితంగా మీరు నాకు కనిపించారు " అని చెప్పాడు. తరువాత ఆ కడజాతి వాడు మరణించి ఉత్తమ గతులు పొందాడు " అని భీష్ముడు ధర్మరాజుతో చెప్పాడు.
స్వర్గలోకము
ధర్మరాజు " పితామహా ! స్వర్గలోకము అని అంటారు కదా ! అక్కడ సుఖసంతోషాలు ఒకే విధంగా ఉంటాయా ! లేక పలురకాల సుఖసంతోషాలు ఉంటాయా వివరించండి " అని అడిగాడు. భీష్ముడు " ధర్మనందనా ! పుణ్యకర్మలు అనేక విధాలుగా ఉంటాయి కదా ! అలాగే ఒక్కొక్క రకమైన పుణ్యకర్మకు ఒక్కొక్క రకమైన స్వ్వర్గ సుఖము లభిస్తుంది. ఒక్క మాటలో చెప్పాలంటే స్వర్గంలో సుఖమేకాని దుఃఖం అసలు ఉండదు.